Diari Oficial de la Generalitat Valenciana


Sumari del DOGV 4070, del 23-08-2001 (2001/6918)

RESOLUCIÓ de 25 de juny de 2001, del sotssecretari de l'Oficina de Ciència i Tecnologia del Govern Valencià, per la qual s'adjudiquen noves ajudes, prórrogues, dels projectes I+D .Generalitat Valenciana. per a grups emergents, aprovats per raó de convocatòries anteriors.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4070

Data del DOGV
:   23-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6918


Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de juny de 2001, del sotssecretari de l'Oficina de Ciència i Tecnologia del Govern Valencià, per la qual s'adjudiquen noves ajudes, prórrogues, dels projectes I+D ?Generalitat Valenciana- per a grups emergents, aprovats per raó de convocatòries anteriors. [2001/6918]
  
La base 6 de l'annex I de la Resolució de 26 de desembre de 2000 (DOGV núm. 3.909, de 3 de gener de 2001), del vicepresident segon del Govern Valencià, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, disposa a l'apartat primer que ?Una vegada finalitzat el procés d'avaluació, la concessió o la denegació de les ajudes s'acordarà per resolució del vicepresident segon del Govern Valencià. La resolució de la convocatòria es publicarà al Diari Oficial de la Generalitat Valenciana?.
  
El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern estableix en l'article 21 que depén de la Vicepresidència Segona l'Oficina de Ciència i Tecnologia del Govern Valencià.
  
Per la seua part la disposició transitòria única de l'Ordre de 3 d'octubre de 2000, de la Conselleria de Cultura i Educació, de desplegament del Reglament Orgànic i Funcional del dit departament, assigna la competència per a resoldre a l'Oficina de Ciència i Tecnologia.
  
En virtut de tot això, resolc:
  
Primer
  
Adjudicar les ajudes per a la prórroga (segona anualitat) dels Projectes de I+D ?Generalitat Valenciana?, aprovats per raó de la convocatòria de l'any 2000, a les universitats i els centres d'investigació de la Comunitat Valenciana que s'indiquen a la relació que figura com annex de la present resolució, i en les quanties que s'hi indiquen.
  
Segon
  
Els beneficiaris de les ajudes estan obligats al compliment del que estableixen les bases dels annexos I i IV de la resolució de convocatòria.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que esgota la via administrativa, es podrà interposar potestativament recurs de reposició o caldrà plantejar directament recurs contenciós administratiu, en el terminis i davant els òrgans que s'indiquen a continuació:
  
a) El recurs de reposició s'haurà d'interposar davant el mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.
  
València, 25 de juny de 2001.- El sotssecretari de l'Oficina de Ciència i Tecnologia: Javier Quesada Ibáñez.